الكتبخانه

الكتبخانه المصريه اتأسست فى 23 مارس من سنة 1870، فى عهد الخديوى اسماعيل (1863- 1879) رغبة فى انشاء "كتب خانة عمومية"، لجمع الكتب من المساجد وخزائن الأوقاف و غيرها، لحفظها وصيانتها من التلف.

وكان اقترح على مبارك على الخديوى اسماعيل انشاء دار كتب على شكل المكتبة الوطنية فى باريس، فكان أعجب بيها لما اتبعت ضمن البعثة اللى أُوفدت لدراسة العلوم العسكرية سنة 1844.

و بناء على ما عرضه على باشا مبارك أصدر الخديوى اسماعيل الأمر العالى رقم 66 بتأسيس الكتبخانة فى (23 مارس 1870م)، فى سراى مصطفى فاضل باشا (شقيق الخديوى اسماعيل) بدرب الجماميز علشان تكون مقر للكتب خانة، وجُعل ليها ناظر و خدمة، وصار ليها مفهرس من علما الأزهر مسئول عن الكتب العربية، وآخر مسئول عن الكتب التركية، ونظمت ليها لائحة حطت أسس الانتفاع بها،

وكانت النواة الأولى لمقتنيات الكتب خانة الخديوية حوالى ثلاثين ألف مجلد، شملت كتب ومخطوطات نفيسة، جُمعت من المساجد والأضرحة والتكايا ومكتبتى نظارتى الأشغال والمدارس.

ابتدت الكتب خانة فى أول عهدها فى سنة 1870 تحت اشراف "ديوان المدارس"، اللى تغير اسمه فى سنة 1875 ل"نظارة المعارف العمومية"، بعدين "وزارة المعارف" فى سنة 1915، بعدين "وزارة التربية والتعليم" سنة 1955، و فى سنة 1958 نقلت تبعية دار الكتب المصرية من وزارة التربية والتعليم لوزارة الثقافة والارشاد القومي، ولسه تتبع وزارة الثقافه حاليا.

وفى سنة 1880 ضاقت الكتبخانة بمقتنياتها، فنقلت سنة 1889م للدور الاولانى (السلاملك)، من السراى نفسها. ومع تزايد رصيد الكتب خانة أصدر الخديوى عباس حلمى التانى فى سنة 1896 أمر بنزع ملكية الأرض وتخصيصها لبناء الكتبخانة الخديوية عليها، لكن ده المشروع لم يتحقق. و فى سنة 1899 وضع الخديو عباس حلمى التانى حجر الأساس لمبنى يجمع بين الكتبخانة الخديوية ودار الآثار العربية (متحف الفن الاسلامى حاليا) فى ميدان باب الخلق (ميدان احمد ماهر بعدين). وخصص الدور الأرضى من المبنى لدار الآثار العربية، ودوره الاولانى بمدخل مستقل لدار الكتب الخديوية. و فى 5 مارس 1904 افتتحت الكتبخانة أبوابها للجمهور.
 من مديرنها 

 لودويج شتيرن
 على بن محمد الببلاوى
 احمد لطفى السيد
 عبد الحميد ابو هيف
 شوف 
دار الكتب و الوثائق القوميه

تصنيف:هيئه حكوميه مصريه
تصنيف:القاهرة
تصنيف:مصر
تصنيف:مكتبات مصر